《浣沙溪》
宋代·赵彦端

水到桐江镜样清。有人还似水清明。尊前无语更盈盈。

翠袖舞衫何日了，白头归去几时成。老来犹有惜花情。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。